Lūpziežu dzimta

Lūpziežu jeb panātru dzimta (Lamiaceae vai Labiatae) ir divdīgļlapju klases augu dzimta. Tradicionāli tā tika uzskatīta par verbēnu dzimtai (Verbenaceae) radniecīgu,Raymond M. Harley, Sandy Atkins, Andrey L. Budantsev, Philip D. Cantino, Barry J. Conn, Renée J. Grayer, Madeline M. Harley, Rogier P.J. de Kok, Tatyana V. Krestovskaja, Ramón Morales, Alan J. Paton, and P. Olof Ryding. 2004. "Labiatae" pages 167-275. In: Klaus Kubitzki (editor) and Joachim W. Kadereit (volume editor). The Families and Genera of Vascular Plants volume VII. Springer-Verlag: Berlin; Heidelberg, Germany.  taču mūsdienās ir akceptēta versija, ka verbēnu dzimta nav tik ļoti radniecīga lūpziežu dzimtai kā citas divdīgļlapju dzimtas.Cantino, P.D., Harley, R.M. & Wagstaff, S.J. 1992. Genera of Labiatae: status and classification. Pp. 511-522. In: Raymond M. Harley and Tom Reynolds (editors). Advances in Labiate Science. Richmond, Royal Botanic Gardens, Kew.Steven J. Wagstaff, Laura Hickerson, Russ Spangler, Patrick A. Reeves, and Richard G. Olmstead. 1998. "Phylogeny in Labiatae s.l., inferred from cpDNA sequences". Plant Systematics and Evolution 209(3-4):265-274.

Dzimtā ietilpst apmēram 6900—7200 tūkstoši sugu (236 ģintis). Izplatītākās ģintis ir Salvia (900), Scutellaria (360), Stachys (300), Plectranthus (300), Hyptis (280), Teucrium (250), Vitex, (250) Thymus (220) un Nepeta (200). Ilgu laiku Clerodendrum ģintij piederēja vairāk nekā 400 sugas, taču 2010. gadā sugu skaits tika samazināts līdz apmēram 150.Yao-Wu Yuan, David J. Mabberly, Dorothy A. Steane, and Richard G. Olmstead. 2010. "Further disintegration and redefinition of Clerodendrum (Lamiaceae): Implications for the understanding of the evolution of an intriguing breeding strategy". Taxon 59(1):125-133. Lūpziežu dzimtai pieder tādi kultūraugi kā piparmētras, salvijas, baziliki, lavandas, rozmarīni, majorāni, izopi un melisas. Pārsvarā dzimtas augi ir viengadīgi vai daudzgadīgi lakstaugi. Latvijā sastopamas aptuveni 60 sugas, no kurām apmēram 12 ir reti sastopamas.

 Klasifikācija 
Latvijā ir sastopamas ģintis:

 Akļi (Galeopsis) L.
 Brūngalvītes (Prunella) L.
 Cekuliņi (Ajuga) L.
 Embotiņi (Teucrium) L.
 Izopi (Hyssopus)
 Kaķumētras (Nepeta) L.
 Kalnmētras (Acinos)
 Ķiverenes (Scutellaria) L.
 Marūbijas (Marrubium) L.
 Māteres (Leonurus) L.
 Mētras (Mentha) L.
 Mārsili (Thymus) L.
 Panātres (Lamium) L.
 Pātaines (Betonica) L.
 Pūķgalves (Dracocephalum) L.
 Raudenes (Origanum) L.
 Salvijas (Salvia) L.
 Sārmenes (Stachys) L.
 Sētložņas (Glechoma) L.
 Siderīši (Sideritis) L.
 Sievmētras (Elsholtzia) Willd.
 Smaržmētras (Clinopodium) L.
 Vilknadzes (Lycopus) L.
 Zīlaines (Ballota) L.
 Zeltnātrītes (Galeobdolon)
Citas ģintis:

 Tīkkoki (Tectona)

 Atsauces